246 
Medens saaledes denne Forfatter kun har holdt sig til 
Lymphe- og Chyluskarrene, ere disse næsten aldeles forbigaaede 
af Forfatteren til den anden Afhandling, der har til »Motto: 
»Mehbr Licht«. Han har derimod undersøgt Slimhindernes øv- 
rige Bestanddele og med smukke Tegninger oplyst det Lag, som 
findes mellem Slimhindens Epithelium og de underliggende 
Blod- og Lymphekar for deri at finde de af nogle Iagttagere 
formodede aabne Veie og Forbindelser mellem Epithelialcellerne 
og Bindevævslegemerne. Forfatteren har næsten udelukkende 
holdt sig til Frøer, af hvis Tarmslimhinde han nøiagtigt be- 
skriver de mellem de centrale Chyluskar og Epithelium værende 
Bindevævslegemer, der ved Forlængelser ere forbundne med 
Chyluskarret og udad slaae i Forbindelse indbyrdes ved lignende 
Forlængelser, uden at disse naae Epithelialcellernes tilspidsede 
Ende, fra hvilke de i Almindelighed tillige ere adskilte ved en 
gjennemsigtig Søm. Lignende Forhold fandt han i andre Slim- 
hinder hos Frøen. Forfatteren nægter vel, at der findes Gange 
i Bindevævslaget eller Forbindelser med Epithelialcellerne, hvor- 
igjennem Blodlegemer eller andre Smaadele kunde komme ind 
i Circulationen, men anseer ikke en saadan Gjennemgang for 
umulig. Imidlertid antager han dog ligesom den foregaaende 
Forfatter, at Gjennemgangen kun kan finde Sted som Følge af 
Vold og Karvæggenes Sønderrivning, og at ikke blot Slim- 
hindernes Bygning, men ogsaa den Slim, som bedækker dem, 
hindrer en saadan Gjennemgang. 
Begge Forfattere have væsenligst stillet sig paa et anato- 
misk Standpunkt, og uagtet Manglerne i denne Henseende hos 
den Ene kunde tænkes udfyldte ved den Andens Undersøgelser, 
viser dog netop denne Omstændighed, at Ingen af Forfatterne 
have omfattet Spørgsmaalets anatomiske Side i den fulde Ud- 
strækning. Luftveienes Slimhinde er aldeles forbigaaet af Begge. 
Heller ikke have de tilstrækkeligt tydet de physiologiske eller 
pathologiske Resultater af tidligere Forsøg, eller beriget disses 
Antal med virkeligt nye, eller foretaget dem i en anden Retning, 
